હવે વિધાનસભા સત્ર પુરુ થવા આવ્યું છે પરિણામે થોડો કાર્યભાર ઓછો થશે તેવું લાગે છે. ઓ કે તારી મમ્મીનો આત્મવિશ્વાસપૂર્વકનો અભિપ્રાય છે કે મારે કામ ઓછું થાય તેવું બનતું નથી. જ્યારે હું કોઇ પ્રોજેક્ટમાં ખુબ ડૂબેલો હોઊં ત્યારે હું એને આવું આશ્વાસન આપતો આવ્યો છું કે ‘આ વાઈબ્રંટ સમીટ પતી જાય બાદ હું થોડો ફ્રી થઈશ” અથવા ” આ આપણું સ્વર્ણિમ જયંતિ વર્ષ છે, આ પછી ચિંતા નહીં રહે”–‘ આ રણોત્સવ…” આ નવરાત્રી…….” પણ આપણને મળેલ કામમાં ડૂબી જવાનો પણ એક આનંદ હોય છે. હમેશાં બધા કામમાં ક્રીએટીવીટીની જરુર નથી પડતી. પણ આ બધામાં એક જાગૃતિ સાથેનો અ-સંગ ભાવ કેળવવાની પણ એક સાધના છે.